laion/Wikipedia-Exotic huggingface dataset:
Kirjandusteadus

Kirjandusteadus on filoloogia haru, mis uurib ilukirjandust. Kirjandusteaduse allharudest võib tuua esile kirjandusteooria, mis käsitleb ilukirjanduse eripära, vorme ja funktsioneerimist, kirjandusajaloo, mis käsitleb maailmakirjanduse ja selle harude ajaloolist arengut, samuti üksikuid kirjanikke ja teoseid kirjanduse ajaloo perspektiivist, ning kirjanduskriitika, mis analüüsib kirjandust toimiva protsessina, spetsiifilisematest distsipliinidest poeetika ja stilistika. Samuti on kirjandusteadusel kolm alldistsipliini (haru). Need on bibliograafia, historiograafia ja tekstoloogia. Kirjandusteadus on tihedalt seotud esteetikaga. Tartu Ülikool Tallinna Ülikool Underi ja Tuglase Kirjanduskeskus Eesti Kirjandusmuuseum Eesti Kirjanduse Selts Eesti Kirjanike Liit Keel ja Kirjandus Looming Loomingu Raamatukogu Vikerkaar Kriteerium Vihik kirjandusteaduse mõisteid kirjandusteadlaste loend
Tinie Tempah

Patrick Chukwuemeka Okogwu (tuntud lavanimega Tinie, varem Tinie Tempah; sündinud 7. novembril 1988) on Briti räppar ja muusik Disc-Overy (2010) Demonstration (2013) Youth (2017)
Bad Pirawarth

Bad Pirawarth on vald (Marktgemeinde) Austrias Alam-Austria liidumaal Gänserndorfi ringkonnas. Bad Pirawarth asub Viini lähedal Weidenbachi orus, mis voolab Marchi jõkke. See on 18 km Gänserndorfist. U. 17 % valla territooriumist on kaetud metsaga. Gerhard Ringel, matemaatik, sündis Kollnbrunnis. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Veskirahu

Veskirahu on 0,06 hektari suurune rahu Hiiu maakonnas Orjaku külas Käina lahes. Rahu on väga madal ja asub Käina lahe - Kassari maastikukaitsealal. "Orjaku", Vikipeedia, 2. detsember 2022, vaadatud 30. oktoobril 2023
Bimmer

Sõna "bimmer" kasutatakse rahvakeele slängina Saksa autotootja BMW kohta. Sünönüümid antud sõnale on "buumer"; "bemari"; "biimer", mis kõik viitavad samuti sõidukile BMW. Sõna "bimmer" on tuntud nii eesti-,soome-,inglise-,saksa- ja muudes keeltes.
Beda Stjernschantz

Beda Maria Stjernschantz (10. detsember 1867 Porvoo – 28. mai 1910 Helsingi) oli Soome kunstnik, 1890. aastate sümbolismi esindaja. Beda Stjernschantz oli pärit aadliperekonnast. Tema vanemad olid Raudteevalitsuse ärijuhina töötanud Johan Wilhelm Stjernschantz ja Alma Charlotta Sirén. Beda Stjernschantz õppis saksakeelses tütarlastekoolis. Aastatel 1885–1889 õppis ta Soome Kunstiühingu Joonistuskoolis. Esimest korda esines ta oma töödega näitusel 1891. aastal. 1891. aasta sügisel sõitis ta koos Ellen Thesleffiga Pariisi, kus ta asus õppima Académie Colarossis. Vähem kui aasta pärast pidi ta kodumaale tagasi pöörduma. Pariisis kohtus ta Soome kunstiüliõpilase Magnus Enckelliga, kelle vahendusel ta tutvus sümbolismiga. 1893. aasta sügisel, kui ta kunstnikest sõbrad Pariisi tagasi pöördusid, pidi Beda Stjernschantz jääma kodumaale. 1895. aasta suvel sõitis Stjernschantz koos oma kunstnikust sõbranna Anna Bremeriga nende jaoks tundmatule ja salapärasele Vormsi saarele Eesti lääneranniku lähedal. Vormsil valmis Stjernschantzi kõige kuulsam maal "Kõikjal kutsub meid hääl...". Stipendiumi toel viibis Beda Stjernschantz aastatel 1897–1898 Itaalias. Tänu teisele stipendiumile sai Beda Stjernschantz 1900. aastal taas Pariisi reisida. Ta viibis Ameerika Ühendriikides aastatel 1903–1905. Reisikulude katteks müüs ta okskonil oma maale. Ameerikas töötas ta lapsehoidja ja guvernandina. Tuberkuloosi haigestumise tõttu pidi ta Soome tagasi pöörduma. 1906. aastal oli ta kolm kuud ravil Nummela sanatooriumis. Beda Stjernschantz lõpetas elu enesetapuga 1910. aastal Helsingis. "Klaasipuhujad" (1894) "Kõikjal kutsub meid hääl..." (1895) "Irma" (1895-1896) "Pastoraal" (1897) "Istuv tüdruk" (1892) "Aforism" (1895) Irma (1895-1896) Artvee. Vaadatud 31. oktoobril 2023 STJERNSCHANTZ, Beda Biografiskt lexikon för Finland. Vaadatud 31. oktoobril 2023
2022. aasta Alam-Saksi parlamendivalimised

2022. aasta Alam-Saksi parlamendivalimised toimusid 9. oktoobril 2022 Alam-Saksimaa liidumaa 19. Maapäeva (Landtag) valimiseks. Valimiste eel oli võimul Stephan Weili (SPD) juhitud suur koalitsioon (SPD-CDU). Maapäeva minimaalne liikmete arv on 135, mis valiti segasüsteemiga: 87 otsevalimistega (esimesed hääled) kohalikes ringkondades ja ülejäänud 48 nimekirjadest (teised hääled) proportsionaalselt, vajadusel lisatakse tasandusmandaate. Valimiskünnis oli 5% nimekirjahäältest. Sarnaselt teiste Maapäevade valimistega olid valimised ka testvalimiseks liidukantsler Olaf Scholzi (SPD) juhitud föderaalvalitsuse (SPD, rohelised, FDP) tegevusele. Valimisõiguslikke kodanikke Alam-Saksimaal oli 6 064 738, valimas käis 3 657 967 ehk 60,32%. Kuigi nii SPD ja CDU kaotasid hääli, võitis SPD juurde kaks kohalikku mandaati. Hääli võitsid juurde aga rohelised ja AfD, FDP jäi ligi 11 000 häälega alla valimiskünnise. Vaatamata käimasolevale energiakriisile ja majanduslangusele peeti valimistulemusi võiduks SPD kantsler Scholzi valitsuse jaoks, mis oli peale Liidupäeva valimisi teistel Maapäeva valimistel suuresti kaotanud. Kasuks võis tulla ka peaminister Weili isiklik populaarsus: hüpoteetilistes peaministri otsevalimise küsitlustes edestas ta Bernd Althusmanni (CDU) 20–30 punktiga. Ükski partei ei olnud nõus moodustama koalitsiooni AfD-iga. CDU oli lootnud moodustada Jamaika-koalitsiooni (CDU, FDP, rohelised), kuid kuna FDP langes parlamendist välja, ei olnud see enam võimalik. Weil eelistas suure koalitsiooni jätkamisele moodustada koalitsiooni rohelistega, 13. oktoobril alustati koalitsioonikõnelusi. 31. oktoobril teatati koalitsioonikõneluste õnnestumisest, 7. novembril kiitsid mõlemad parteid koalitsioonileppe heaks, millega sai SPD kuus ja rohelised neli ministrikohta. Järgmisel päeval valiti Weil liidumaa peaministriks 82 häälega 146st; kuna SPD-l ja rohelistel oli Maapäevas 81 kohta, pidi tema poolt hääletama ka vähemalt üks opositsioonisaadik. "Wahlen Niedersachsen". wahlen.statistik.niedersachsen.de. Vaadatud 30. oktoobril 2023. ERR (10. oktoober 2022). "Scholzi kodupartei võitis Alam-Saksi liidumaa valimised". ERR. Vaadatud 30. oktoobril 2023. "Social Democrats win Lower Saxony election – DW – 10/09/2022". dw.com (inglise). Vaadatud 30. oktoobril 2023. NDR. "SPD und Grüne nehmen Koalitions-Verhandlungen auf". www.ndr.de (saksa). Vaadatud 30. oktoobril 2023. "Niedersachsen: SPD und Grüne einig über Koalition". www.zdf.de (saksa). 31. oktoober 2022. Vaadatud 30. oktoobril 2023. Eydlin, Alexander; dpa; AFP (8. november 2022). "Niedersachsen: Stephan Weil als Ministerpräsident wiedergewählt". Die Zeit (saksa). ISSN 0044-2070. Vaadatud 30. oktoobril 2023. NDR. "Das rot-grüne Kabinett: Ministerinnen und Minister vereidigt". www.ndr.de (saksa). Vaadatud 30. oktoobril 2023.
Hiina esiaeg

Hiina esiaeg on periood alates inimese ilmumisest Hiina alale arvatavalt 2,5 miljonit aastat tagasi kuni kirja tekkimiseni Kollase jõe alamjooksu orus umbes 1200 eKr. Esimene tänapäeva inimese eelkäija kivistis, nimelt Wushani inimese kivistis, mis on leitud Longgupo leiukohast Sichuani provintsist, on dateeritud 2,48 miljoni aasta vanuseks; on vaidluse all, kas bioloogiliselt on tegu inimese või ahviga, kuigi inimese kohalolust annavad tunnistust koos kivistisega leitud samasse aega dateeritud kivitöötlemise jäljed. Shangcheni leiukoht on dateeritud 2,1 kuni 1,3 miljoni aasta vanuseks ja Longgudongi leiukoht umbes 2 miljoni aasta vanuseks. Kaks 936 000 aasta vanust Yunxiani inimese koljut, mis avastati Hubei provintsist 1989 ja 1990, on kõige vanemate Hiinast leitud oluliste inimese kivististe seas. Zhoukoudianist Pekingi lähedalt avastas rahvusvaheline uurimisrühm aastatel 1921–1937 Pekingi inimese, 780 000 kuni 300 000 aasta vanuse Homo erectus '​e kivistisi. Need vanema paleoliitikumi inimesed kasutasid mitmesugusteks tegevusteks, sealhulgas jahipidamiseks, kvartsiidist tööriistu. Homo sapiens ilmus Hiinasse umbes 110 000 aastat tagasi (Zhireni koobas). Pisut hiljem on leitud temalt matuseid, mis on võrreldavad samaaegsete Euroopa ja Lähis-Ida omadega. Neilt küttide-korilaste populatsioonidelt pärinevad mõned Hiinale omased uuendused, näiteks vanim keraamikaleid, mis on dateeritud 18 000 kuni 14 000 aasta vanuseks. Mitmed tegurid tõid sel viimasel perioodil kaasa olulisi muutusi eluviisis. Kõige tähtsam tegur oli jääajajärgne soojenemine: 17 000 aastat tagasi algas soojenemine, mida võimendasid mussoonid suuremas osas Kagu-Hiina alast. Han F., Bahain J.J., Deng C., Boeda E., Hou Y. jt. The earliest evidence of hominid settlement in China: Combined electron spin resonance and uranium series (ESR/U-series) dating of mammalian fossil teeth from Longgupo cave. – Quaternary International, 2017, 34, lk 75–83. Täistekst. Zhu Z., Dennell R., Huang W. jt. Hominin occupation of the Chinese Loess Plateau since about 2.1 million years ago. – Nature, 11. juuli 2018. Veebis. Li H., Li CR, Kuman K. Longgudong, an Early Pleistocene site in Jianshi, South China, with stratigraphic association of human teeth and lithics. – Science China Earth Sciences, 2017, 60, 3, lk 452–462. Veebis.
Shangcheni leiukoht

Shangcheni leiukoht (hiina keeles 上陈 (Shàngchén), 上陈遗址 (Shàngchén yízhǐ)) on esiaja leiukoht vanemast paleoliitikumist Kesk-Hiinas Shaanxi provintsis Lantiani maakonnas 4 km kaugusel Shangcheni külast (上陈村, Shàngchén Cūn), 25 km Weinanist lõunas ja 50 km Xi'anist kagus. Zhang Chen (张宸). Paleolithic site discovered in Lantian County; evidence of hominins on the Loess Plateau from 2.12 million years ago, Institute of Archaeology, Chinese Academy of Social Sciences, 12. juuli 2018.
Eesti jalgpalli 2020/2021. aasta karikavõistlused

Eesti jalgpalli 2020/2021. aasta karikavõistlused ametlikult ka Tipneri karikavõistlused 2021 oli Eesti jalgpalli karikavõistluste 31. hooaeg, mis algas 1/64-finaalidega 22. juulil 2020 ja lõppes finaaliga 22. mail 2021. Meistriks tuli Tallinna FCI Levadia, kes alistas finaalis Tallinna FC Flora tulemusega 1:0. Loosimine toimus 2. juuli 2020. Sulgudes võistkonna liiga tase. Märkused 1Tallinna FC Eston Villa II andis loobumiskaotuse. Otse 1/32 finaali pääsesid võistkonnad: Meistriliiga (1): Viljandi JK Tulevik, Tartu JK Tammeka, Tallinna FC Flora, Nõmme Kalju FC Esiliiga (2): Pärnu Jalgpalliklubi, Pärnu JK Vaprus, Vändra JK Vaprus Esiliiga B (3): Tartu JK Welco, JK Tallinna Kalev U21, Rakvere JK Tarvas, Läänemaa JK, Keila JK II liiga (4): Tallinna JK Piraaja, Tallinna JK Legion II, Jõgeva SK Noorus-96, Viljandi JK Tulevik U21, Tallinna FC Flora U19, FC Kose, Kohtla-Järve JK Järve U21 III liiga (5): Tallinna FC Hell Hunt, Põlva FC Lootos, FC Vastseliina, Tallinna FC Zenit, FC Järva-Jaani, Lilleküla JK Retro, Rumori Calcio Tallinn, FC Hiiumaa, Valga FC Warrior, SK Imavere, FC Maardu Aliens, Rummu Dünamo IV liiga (6): Tallinna FC ReUnited, Tallinna FC TransferWise, Rumori Calcio Tallinn II, Tallinna JK Jalgpallihaigla, Viimsi Lõvid, FC Tallinna Wolves, Tallinna FC Soccernet, FC Lelle Rahvaliiga (RL): FC Maksatransport, Team Helm Loosimine toimus 2. juuli 2020. Sulgudes võistkonna liiga tase. Märkused 2FC Maardu Aliens andis loobumiskaotuse. Loosimine toimus 13. august 2020. Sulgudes võistkonna liiga tase. Märkused 3JK Pärnu Sadam andis loobumiskaotuse. 4Põhja-Sakala andis loobumiskaotuse. Loosimine toimus 2. oktoober 2020. Sulgudes võistkonna liiga tase. Loosimine toimus 28. veebruar 2021. Loosimine toimus 17. märts 2021. Tallinna FCI Levadia v Tallinna FC Flora Tipneri karikavõistlustel loositi avaringi paarid jalgpall.ee, 2. juuli 2020 Tipneri karikavõistlustel loositi täna ka teise ringi paarid jalgpall.ee, 2. juuli 2020 Karikavõistluste 1/16-finaalis saab näha Vapruse ja Tammeka heitlust jalgpall.ee, 13. august 2020 Tipneri karikavõistlustel loositi kaheksandikfinaalide paarid jalgpall.ee, 2. oktoober 2020 Tipneri karikavõistlustel loositi veerandfinaalpaarid jalgpall.ee, 28. veebruar 2021 Tipneri karikaloos viis kokku möödunud aasta finalistid jalgpall.ee, 17. märts 2021
Eesti jalgpalli 2021/2022. aasta karikavõistlused

Eesti jalgpalli 2021/2022. aasta karikavõistlused ametlikult ka Tipneri karikavõistlused 2022 oli Eesti jalgpalli karikavõistluste 32. hooaeg, mis algas 1/64-finaalidega 17. juunil 2021 ja lõppes finaaliga 21. mail 2022. Meistriks tuli Paide Linnameeskond, kes alistas finaalis Nõmme Kalju FC lisaajal tulemusega 1:0. Loosimine toimus 20. mail 2021. Sulgudes võistkonna liiga tase. Märkused 1Tallinna FC Eston Villa II andis loobumiskaotuse. 2Tallinna JK Piraaja andis loobumiskaotuse. 3FCT Titans andis loobumiskaotuse. 4IBK Here for Beer andis loobumiskaotuse. 5Jõgeva SK Noorus-96 andis loobumiskaotuse. 6Mängutulemus tühistatud - RL. FC Kusti võistkonna koosseisus osalesid mänguõigust mitteomavad mängijad. Otse 1/32 finaali pääsesid võistkonnad: Meistriliiga (1): FC Kuressaare, Tallinna JK Legion, Nõmme Kalju FC, Tartu JK Tammeka Esiliiga (2): Tartu JK Welco, JK Tallinna Kalev, Tallinna FC Flora U21, Pärnu Jalgpalliklubi Esiliiga B (3): Läänemaa JK, JK Tabasalu, FC Tallinn II liiga (4): Paide Linnameeskond III, FA Tartu Kalev, Põhja-Tallinna JK Volta, Tartu FC Helios III liiga (5): Saku Sporting, FC Maardu Aliens, Pärnu JK Poseidon, Tallinna FC Zapoos, JK Tabasalu II, Tallinna SC ReUnited, Tallinna FC Eston Villa, Türi Ganvix JK, Jõhvi FC Phoenix IV liiga (6): Tallinna FC Soccernet, Maarjamäe FC Vigri, Rumori Calcio Tallinn Rahvaliiga (RL): JK Pärnu Sadam, FC EstHam United, JK Karskem Karsklus Otse 1/16 finaali pääsesid UEFA sarjades mängivad võistkonnad: Tallinna FCI Levadia, Paide Linnameeskond, Tallinna FC Flora Loosimine toimus 20. mail 2021. Sulgudes võistkonna liiga tase. Märkused 7Tallinna SC ReUnited andis loobumiskaotuse. 8SK Imavere andis loobumiskaotuse. 9Tallinna FC Olympic Olybet andis loobumiskaotuse. 10Põhja-Tallinna JK Volta andis loobumiskaotuse. Loosimine toimus 27. juulil 2021. Sulgudes võistkonna liiga tase. Märkused 11Tallinna FC Eston Villa andis loobumiskaotuse. Loosimine toimus 24. augustil 2021. Sulgudes võistkonna liiga tase. Märkused 12FC Elva andis loobumiskaotuse. 13Paide Linnameeskond III andis loobumiskaotuse. 14FC Vastseliina andis loobumiskaotuse. Loosimine toimus 27. veebruar 2022. Loosimine toimus 10. märts 2022. Nõmme Kalju FC v Paide Linnameeskond Tipneri karikavõistlustel selgusid avaringi paarid jalgpall.ee, 20. mai 2021 Tipneri karikavõistlustel loositi ka 1/32-finaalpaarid jalgpall.ee, 20. mai 2021 Tipneri karikavõistluste loos tõi Premium liiga kohtumise jalgpall.ee, 27. juuli 2021 Karikavõistluste loos tõi Kalju – Tuleviku vastasseisu jalgpall.ee, 24. august 2021 Tipneri karikavõistluste loos viis kokku Flora ja Levadia jalgpall.ee, 27. veebruar 2022 Tipneri karikavõistlustel loositi poolfinaalide vastasseisud jalgpall.ee, 10. märts 2022
Eesti jalgpalli 2022/2023. aasta karikavõistlused

Eesti jalgpalli 2022/2023. aasta karikavõistlused ametlikult ka Tipneri karikavõistlused 2023 oli Eesti jalgpalli karikavõistluste 33. hooaeg, mis algas 1/64-finaalidega 1. juunil 2022 ja lõppes finaaliga 3. juunil 2023. Karikavõistlustele registreerus 75 võistkonda. Nende seas on ka Tallinna FC Flora, Tallinna FCI Levadia ja Paide Linnameeskond, kes on koha kindlustanud eurosarjas ja alustavad karikavõistlusi 1/16-finaalidest. Meistriks tuli JK Narva Trans, kes alistas finaalis Tallinna FC Flora tulemusega 2:1. Loosimine toimus 23. mail 2022. Sulgudes võistkonna liiga tase. Märkused 1Tabasalu Ulasabat C.F. loobus mängust. 2FC Puhkus Mehhikos loobus mängust. 3Jalgpalliklubi 32. Keskkool loobus mängust. Otse 1/32 finaali pääsesid võistkonnad: Meistriliiga (1): Pärnu JK Vaprus, Nõmme Kalju FC, JK Tallinna Kalev Esiliiga (2): FC Nõmme United, Harju JK Laagri, FC Elva, Pärnu Jalgpalliklubi, Viljandi JK Tulevik, Ida-Virumaa FC Alliance, Tallinna FC Flora U21 Esiliiga B (3): JK Tallinna Kalev U21, Läänemaa JK, Raplamaa JK, FC Tallinn, Nõmme Kalju FC U21, Tartu JK Welco II liiga (4): Rakvere JK Tarvas, Jõhvi FC Phoenix, Tallinna JK Piraaja III liiga (5): FC Järva-Jaani, FC Jõgeva Wolves, Tallinna FC Zapoos, Tallinna JK Jalgpallihaigla, Saku Sporting, Tallinna FC Zenit, Pärnu JK Poseidon, Tartu Team Helm, Tallinna FC TransferWise, Valga FC Warrior, Märjamaa Kompanii, Rumori Calcio Tallinn IV liiga (6): JK Kernu Kadakas, Maarjamäe FC Vigri, Tallinna FC EstHam United, Tallinna FC Teleios, FC Tallinna Wolves, Kristiine JK, FC Äksi Wolves, Tallinna FC Soccernet, Vändra JK Vaprus II ja FC Lelle ÜM Rahvaliiga (RL): JK Saare Latte, JK Lääneranna, FC Jager, FC Mulgi Otse 1/16 finaali pääsesid UEFA sarjades mängivad võistkonnad: Tallinna FCI Levadia, Paide Linnameeskond, Tallinna FC Flora Loosimine toimus 23. mail 2022. Sulgudes võistkonna liiga tase. Märkused 4FC Jõgeva Wolves loobus mängust. 5FC Mulgi loobus mängust 6Tallinna JK Piraaja loobus mängust Loosimine toimus 25. juuli 2022. Sulgudes võistkonna liiga tase. Märkused 7JK Lääneranna loobus mängust. 8Nõmme Kalju FC U21 loobus mängust 9Tallinna SC ReUnited loobus mängust Loosimine toimus 18. august 2022. Sulgudes võistkonna liiga tase. Loosimine toimus 26. veebruar 2023. Loosimine toimus 13. aprill 2023. Tallinna FC Flora v JK Narva Trans Tipneri karikavõistlustel loositi esimeste ringide vastasseisud jalgpall.ee, 23. mai 2022 Tipneri karikavõistluste 1/16-finaalide loos tõi Kalju ja Levadia vastasseisu jalgpall.ee, 25. juuli 2022 Tipneri karikavõistluste kaheksandikfinaalide loos tõi Premium liiga klubide kohtumise jalgpall.ee, 18. august 2022 Tipneri karikavõistluste 1/4-finaalide loos tõi põnevaid vastasseise jalgpall.ee, 26. veebruar 2023 Järelvaadatav│Tipneri karikavõistlustel selgusid poolfinaalpaarid jalgpall.ee, 13. aprill 2023
Eesti jalgpalli 2023/2024. aasta karikavõistlused

Eesti jalgpalli 2023/2024. aasta karikavõistlused ametlikult ka Tipneri karikavõistlused 2024 on Eesti jalgpalli karikavõistluste 34. hooaeg, mis algas 1/64-finaalidega 18. juunil 2023 ja lõppeb finaaliga juunil 2024. Karikavõistlustele registreerus 72 võistkonda. Nende seas on ka Tallinna FC Flora, Tallinna FCI Levadia, Paide Linnameeskond ja JK Narva Trans, kes on koha kindlustanud eurosarjas ja alustavad karikavõistlusi 1/16-finaalidest. Loosimine toimus 23. mail 2023. Sulgudes võistkonna liiga tase. Otse 1/32 finaali pääsesid võistkonnad: Meistriliiga (1): Harju JK Laagri, Tartu JK Tammeka, Pärnu JK Vaprus, Nõmme Kalju FC Esiliiga (2): FC Elva, FC Tallinn, Tallinna FC Flora U21, Ida-Virumaa FC Alliance, JK Tabasalu Esiliiga B (3): JK Tallinna Kalev U21, Tartu JK Welco, Pärnu Jalgpalliklubi, Läänemaa JK, Viljandi JK Tulevik II liiga (4): FC Kose, Saku Sporting, Saue JK, Pärnu JK Tervis, Valga FC Warrior, Pärnu JK Poseidon, Tartu JK Welco II, Raplamaa JK, Jõhvi FC Phoenix ja JK Noova ÜM III liiga (5): Sillamäe FC NPM Silmet, Tallinna FC Eston Villa, Tallinna FC Zapoos, FC Maardu Aliens, FC Järva-Jaani, Tallinna JK Legion II, SK Imavere, Tallinna FC Maksatransport, JK Loo, Tallinna JK Piraaja, Tallinna FC Flora IV, Tallinna FC Olympic Olybet IV liiga (6): Märjamaa Kompanii, Vändra JK Vaprus II ja FC Lelle ÜM, FCP Pärnu, Tallinna FC Soccernet, Tartu Team Helm, Aruküla FC Vigri, FC Tallinna Gorillad, Rumori Calcio II Tallinn Rahvaliiga (RL): FC Pelgu City Otse 1/16 finaali pääsesid UEFA sarjades mängivad võistkonnad: Tallinna FCI Levadia, JK Narva Trans, Paide Linnameeskond, Tallinna FC Flora Loosimine toimus 23. mail 2023. Sulgudes võistkonna liiga tase. Märkused 1FC Maardu Aliens loobus mängust. 2FC Järva-Jaani loobus mängust. 3SK Imavere loobus mängust. 49 mängijaga alustanud Piraaja teisel poolajal enam mängu ei jätkanud. Loosimine toimus 28. juuli 2023. Sulgudes võistkonna liiga tase. Loosimine toimus 13. september 2023. Sulgudes võistkonna liiga tase. Selgumisel Selgumisel Selgumisel Tipneri karikavõistluste 1/64-finaalide loosimine jalgpall.ee, 23. mai 2023 Tipneri karikavõistluste 1/64-finaalide loosimine jalgpall.ee, 23. mai 2023 Tipneri karikavõistlustel loositi 1/16-finaalide vastasseisud jalgpall.ee, 28. juuli 2023 Tipneri karikavõistlustel selgusid 1/8-finaalide võistluspaarid jalgpall.ee, 13. september 2023
Mackenyu

Mackenyu Maeda (jaapani keeles前田 真剣佑 Maeda Makken'yū; sündinud 16. novembril 1996) on jaapani filminäitleja. Tadaima (2015) Kamen Rider Drive: Surprise Future (2015) Take a Chance (2015) Chihayafuru Part 1 (2016) Chihayafuru Part 2 (2016) Night's Tightrope (2016) Bittersweet (2016) Let's Go, Jets! (2017) JoJo's Bizarre Adventure: Diamond Is Unbreakable Chapter I (2017) Peach Girl (2017) Pacific Rim: Uprising (2018) Chihayafuru Part 3 (2018) Over Drive (2018) Impossibility Defense (2018) Code Blue: The Movie (2018) 12 Suicidal Teens (2019) Tokyo Ghoul S (2019) NiNoKuni (2019) Kaiji: Final Game (2020) Our 30-Minute Sessions (2020) Tonkatsu DJ Agetarō (2020) Brave: Gunjō Senki (2021) The Master Plan (2021) Rurouni Kenshin: The Final (2021) Fullmetal Alchemist: The Revenge of Scar (2022) Fullmetal Alchemist: The Final Alchemy (2022) Knights of the Zodiac (2023) Yume wo Ataeru (2015) Sakurasaku (2016) Tomorrow, I'll Surely Love You Again (2016) Brass Dreams (2016) Fugitive Boys (2017) Kiss that Kills (2018) Two Homelands (2019) Our Dearest Sakura (2019) Remote de Korosareru (2020) The End of the Tiny World: Half A Year Later (2021) Ichikei's Crow: The Criminal Court Judges (2021) One Piece (2023. aastast) mackenfamily.jp Mackenyu - IMDb Mackenyu - Instagram Mackenyu - Twitter
Bohleni-Pierce'i skaala

Bohleni-Pierce'i skaala (inglise keeles Bohlen–Pierce scale) ehk BP skaala ehk BP on muusikas häälestus, mille puhul tritaav (3 / 1) jagatakse kolmeteistkümneks intervalliks. Bohleni-Pierce'i skaalal on nii puhtas kui ka võrdtempereeritud häälestuses variant. BP skaalat kirjeldasid üksteisest sõltumatult Heinz Bohlen, Kees van Prooijen ja John R. Pierce. Bohlen pakkus 1970. aastatel välja skaala, mis võtaks arvesse erinevate intervallikombinatsioonitoonide Gestalt-psühholoogilist mõju. Pierce, kes koos Max Mathewsi ja teistega avaldas oma avastuse 1984. aastal, nimetas Bohleni varasemast publikatsioonist teada saades Pierce 3579b skaala ja selle kromaatilise variandi ümber Bohleni-Pierce'i skaalaks. BP skaala põhineb osahelirea paarituarvuliste helide sagedussuhetel: BP skaala intervallid põhinevad suhetel, mille teguriteks on 3, 5 ja 7. Seega erineb BP diatoonikast, mille intervallid põhinevad osahelirea nii paaritu- kui ka paarisarvuliste helide suhetel. Bohlen-Pierce scale. Xenharmonic Wiki
Halberstadti klaviatuur

Halberstadti klaviatuur (inglise keeles Halberstadt keyboard) on muusikas tänapäeva standardsete klahvpillide klaviatuuri korduva mustriga valgete ja mustade klahvide süsteem, milles mustad klahvid on rühmitatud vaheldumisi kahe- ja kolmeklahvilistesse komplektidesse ning valged klahvid asetsevad kõrvuti. Muster kordub iga kaheteistkümne klahvi järel, tervikmustris on seitse valget ja viis musta klahvi. Võrdtempereeritud 12-helisüsteemis esindab iga kõrvutine klahv eelmise või järgmisega võrreldes pooltooni suurust intervalli. Kaheteistkümnest klahvist koosnev tervikmuster hõlmab ühe oktavi. Nimetus "Halberstadti klaviatuur" on võetud kasutusele varaseima teadaoleva seitsme valge ja viie musta klahviga klaviatuuri järgi, millega oli varustatud 1361. aastal Saksamaal Halberstadtis Nicholas Faberi poolt ehitatud orel. Isomorfne klaviatuur Halberstadt keyboard. Encyclopedia of Microtonal Music Theory]
Isomorfne klaviatuur

Isomorfne klaviatuur (inglise keeles isomorphic keyboard) on muusikas klaviatuur, mille klahvid on sama kujuga ning ühesuurused. Isomorfne klaviatuur võimaldab muude klaviatuuritüüpidega võrreldes hõlpsamalt liikuda eri registrite, helistike või häälestussüsteemide vahel. Halberstadti klaviatuur
Kesktoonhäälestus

Kesktoonhäälestus (inglise keeles meantone temperament) on muusikas temperatsioonide perekond, mille temperatsioonides erineval moel tempereeritakse puhta suure tervetooni (9 / 8) ja puhta väikse tervetooni (10 / 9) intervall ehk süntooniline komma (81 / 80). Kesktoontemperatsioonide perekonda kuuluvate osade temperatsioonide tunnuseks on, et need sisaldavad nelja ühesuurust kvinti põhimõttel, et kaks kvinti miinus oktav võrdub puhta suure tervetooniga ning neli kvinti miinus kaks oktavit puhta suure tertsiga (5 / 4). Et see oleks võimalik, tuleb iga kvinti neist neljast tempereerida ühe neljandiku süntoonilise komma võrra. Teiste puhul opereeritakse kolme ühesuuruse kvindiga, mis on puhtast kvindist ühe kolmandiku süntoonilise komma võrra kitsamad. Kolm sellist kvinti miinus oktav annab tulemuseks puhta suure seksti (5 / 3) ehk puhta väikse tertsi (6 / 5).